SL Uradni list Evropske unije C 249/7

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

(2008/C 249/05)

Številka XA: XA 245/08

Država članica: Avstrija

Regija: Tirol

Naziv sheme pomoči ali ime podjetja, ki prejme individualno pomoč: Richtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft

Pravna podlaga: § 9 Tiroler Landwirtschaftsgesetz, LGBl. Nr. 3/1975

und darauf basierende

Richtlinien gemäß den § 9 des Tiroler Landwirtschaftsgesetzes, LGBl. Nr. 3/1975, für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft nach Verordnung (EG) Nr. 1857/2006 (Gruppenfreistellungsverordnung)

http://www.tirol.gv.at/themen/laendlicher-raum/agrar/foerderung/richtlinien/

Načrtovani letni izdatki po shemi ali skupni znesek individualne pomoči, dodeljene podjetju: Na Tirolskem obstaja letna potreba po sredstvih v višini približno 40 000 EUR

Največja intenzivnost pomoči: Pomoč, ki znaša največ 50 % stroškov za zavarovalne premije, v skladu s členom 12 Uredbe (ES) št. 1857/2006 (UL L 358, 16.12.2006, str. 3).

Ob upoštevanju člena 12(3) Uredbe (ES) št. 1857/2006 je mogoče ugotoviti, da pomoč ne ovira delovanja notranjega trga zavarovalniških storitev. Poleg tega ni omejena na zavarovanja, ki jih ponuja eno samo zavarovalniško podjetje ali skupina podjetij, niti ne sme zanjo veljati pogoj, da se zavarovalna pogodba sklene z zavarovalniškim podjetjem, ki ima sedež v zadevni državi članici

Datum začetka izvajanja: Ko Komisija objavi kratek opis pomoči

Trajanje sheme ali individualne pomoči: Do 31. decembra 2013

Cilj pomoči: Tirolska odobri prispevek k stroškom, ki znaša največ 50 % zavarovalne premije, za zaščito pred škodo na rastlinjakih, ki se uporabljajo v kmetijske namene, zaradi neviht in neugodnih vremenskih razmer v skladu s členom 12 Uredbe (ES) št. 1857/2006.

Pomoč je namenjena predvsem:

spodbujanju kmetijskih podjetij, da sklenejo zavarovanja, ki zadoščajo za pokritje škode na rastlinjakih zaradi neviht,

zavarovanju proizvodne osnove kmetijskih podjetjih z rastlinjaki pred škodo zaradi neviht, ki bi lahko ogrozila njihov obstoj,

delnemu zmanjšanju stroškov za zavarovalne premije

Zadevni gospodarski sektorji: Kmetijstvo, vrtnarstvo

Naziv in naslov organa, ki dodeli pomoč:

Amt der Tiroler Landesregierung Gruppe Agrar Heiliggeiststraße 7-9 A-6020 Innsbruck

Spletni naslov: Spletna povezava kmetijstva na Tirolskem:

http://www.tirol.gv.at/agrar

neposredna spletna povezava s pravno podlago:

http://www.tirol.gv.at/themen/laendlicher-raum/agrar/foerderung/richtlinien/

Poročila o smernicah Tirolske za izvajanje posebnih spodbujevalnih ukrepov na Tirolskem:

Richtlinien gemäß den § 9 des Tiroler Landwirtschaftsgesetzes, LGBl. Nr. 3/1975, für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft nach Verordnung (EG) Nr. 1857/2006 (Gruppenfreistellungsverordnung)

Drugi podatki: —

Za deželno vlado

Alois POPPELLER

Številka XA: XA 246/08

Država članica: Republika Slovenija

Regija: Občina Grad

Naziv sheme pomoči ali me podjetja, ki prejme individualno pomoč: Podpora programom razvoja kmetijstva in podeželja v občini Grad

Pravna podlaga: Pravilnik o dodeljevanju državnih pomoči na področju razvoja kmetijstva in podeželja v občini Grad (II. poglavje)

Načrtovani letni izdatki po shemi ali skupni znesek individualne pomoči, dodeljene podjetju:

2008: 10 000 EUR

2009: 10 000 EUR

2010: 10 000 EUR

2011: 11 000 EUR

2012: 11 000 EUR

2013: 11 000 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 50 % upravičenih stroškov na območjih z omejenimi možnostmi,

— do 40 % upravičenih stroškov naložb na drugih območjih.

Podpore se dodelijo za naložbe v živinorejsko in rastlinsko proizvodnjo na kmetijskih gospodarstvih, za namen ureditve pašnih površin in urejanja kmetijskih zemljišč.

2. Varstvo tradicionalne krajine in stavb:

— do 60 % ali do 75 % upravičenih stroškov na območjih z omejenimi možnostmi pri naložbah za ohranjanje kulturne dediščine proizvodnih sredstev na kmetijah (kmetijska poslopja; kašče, kozolci, skedenj, svinjak, čebelnjak, itd.), če naložba ne povzroči povečanja proizvodne zmogljivosti,

— do 100 % upravičenih stroškov za naložbe namenjene za ohranjanje neproizvodne dediščine in se nahajajo na kmetijskih gospodarstvih (arheološke ali zgodovinske znamenitosti),

— do 100 % dodatne pomoči za pokritje izrednih stroškov, ki nastanejo zaradi uporabe tradicionalnih vrst materiala, ki je potreben za ohranitev značilnosti kulturne dediščine na stavbah.

3. Pomoč za plačilo zavarovalnih premij:

— višina sofinanciranja zavarovalne premije skupaj z deležem, ki ga sofinancira država ne sme presegati 50 % upravičenih stroškov obračunane zavarovalne premije,

— sofinancirani delež občine lahko znaša le razliko med višino sofinanciranja zavarovalne premije iz nacionalnega proračuna do 50 % obračunane zavarovalne premije s pripadajočim davkom od prometa zavarovalnih poslov v skladu z Uredbo o sofinanciranju zavarovalnih premij za zavarovanje kmetijske proizvodnje za tekoče leto.

4. Pomoč za arondacijo (zaokrožitev) zemljišč:

— do 100 % upravičenih stroškov pravnih in upravnih postopkov.

5. Pomoč za spodbujanje proizvodnje kakovostnih kmetijskih proizvodov:

— do 100 % stroškov v obliki subvencioniranih storitev in ne sme vključevati neposrednih plačil v denarju proizvajalcem.

6. Zagotavljanje tehnične podpore v kmetijskem sektorju:

— do 100 % stroškov v obliki subvencioniranih storitev in ne sme vključevati neposrednih plačil v denarju proizvajalcem na področju izobraževanja in usposabljanja kmetov in delavcev na kmetijskem gospodarstvu,na področju svetovalnih storitev, ki jih opravijo tretje osebe, na področju organizacije forumov, tekmovanj, razstav in sejmov ter sodelovanja na njih, za publikacije, kataloge, spletišča

Datum začetka izvajanja: Julij 2008 (Pomoč ne bo dodeljena pred objavo povzetka na spletni strani EK)

Trajanje sheme ali individualne pomoči:

Cilj pomoči: Podpora SME

Navedba členov Uredbe (ES št. 1857/200 in upravičeni stroški: II. poglavje Pravilnika o dodeljevanju državnih pomoči na področju razvoja kmetijstva in podeželja v občini Grad, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen: Naložbe v kmetijska gospodarstva,

5. člen: Varstvo tradicionalne krajine in stavb,

12. člen: Pomoč za plačilo zavarovalnih premij,

13. člen: Pomoč za arondacijo (zaokrožitev) zemljišč,

14. člen: Pomoč za spodbujanje kakovostnih kmetijskih proizvodov,

15. člen: Zagotavljanje tehnične podpore v kmetijskem sektorju

Zadevni gospodarski sektor(-ji): Kmetijstvo

Naziv in naslov organa, ki dodeli pomoč:

Občina Grad Grad 172 SLO-9264 Grad

Spletni naslov: http://www.uradni-list.si/1/objava.jsp?urlid=200815&objava=478

Drugi podatki: Pri ukrepu pomoč za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, udar strele, požar zaradi udara strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči)

Daniel KALAMAR

Župan

Številka XA: XA 247/08

Država članica: Češka republika

Regija: Ústecký kraj

Naziv sheme pomoči ali ime podjetja, ki prejme individualno pomoč: Program podpory směrů rozvoje zemědělské prvovýroby v Ústeckém kraji na rok 2008–2013:

Investiční podpora do zemědělských hospodářství,

Investiční a neinvestiční podpora vedoucí k zachování krajiny a tradičních staveb,

Neinvestiční podpora pro seskupení producentů,

Technická neinvestiční podpora v odvětví zemědělství

Pravna podlaga:

1) Zákon č. 129/2000 Sb., o krajích, § 36 písm. c) a § 59 odst. 2 písm. a);

2) Zásady poskytování finančních prostředků z rozpočtu Ústeckého kraje;

3) Program podpory směrů rozvoje zemědělství a venkova Ústeckého kraje na rok 2008 až 2013

Načrtovani letni izdatki po shemi ali skupni znesek individualne pomoči, dodeljene podjetju: 7 000 000 CZK

Največja intenzivnost pomoči:

Naslov pomoči št. 1: Pomoč za naložbe v kmetijska gospodarstva

Bruto intenzivnost pomoči ne sme presegati 40 % upravičenih naložb. Najvišji znesek pomoči, dodeljene posameznemu podjetju, ne sme presegati 400 000 EUR v obdobju treh finančnih let.

Pomoč se dodeli za kritje naslednjih vrst stroškov: gradnja, nakup ali izboljšanje nepremičnin, razen preprostih naložb za nadomestitev, nakup ali zakup strojev in opreme, vključno z računalniškimi programi do tržne vrednosti blaga, ter splošni stroški, kot so honorarji arhitektov, inženirjev in svetovalcev, stroški za študije izvedljivosti ter nakup patentov in licenc.

Pomoč se ne dodeli podjetjem v težavah.

Pomoč ni omejena na določene kmetijske proizvode in je odprta za vse sektorje kmetijstva.

Pomoč se ne sme odobriti za nakup proizvodnih pravic, živali in letnih rastlin, zasaditev letnih rastlin, drenažna dela ali opremo za namakanje in namakalna dela, razen če taka naložba vodi k zmanjšanju prejšnje porabe vode za najmanj 25 %, ter za preproste naložbe za nadomestitev.

Pomoč se ne dodeli za proizvodnjo in trženje proizvodov, ki posnemajo ali nadomeščajo mleko in mlečne izdelke.

Naslov pomoči št. 2: Pomoč za naložbe in pomoč, ki ni namenjena naložbam, za varstvo tradicionalne krajine in stavb

Pomoč se lahko dodeli v višini do 100 % nastalih upravičenih stroškov in do višine 10 000 EUR letno.

Pomoč se dodeli za kritje naslednjih vrst upravičenih stroškov: stroški, ki nastanejo pri naložbah ali delih, namenjenih ohranjanju značilnosti neproizvodne dediščine, ki se nahajajo na kmetijskih gospodarstvih, na primer arheoloških ali zgodovinskih znamenitosti.

Naslov pomoči št. 3: Pomoč za skupine proizvajalcev, ki ni namenjena naložbam

Skupni znesek pomoči ne sme preseči 400 000 EUR. Pomoč se ne plača za stroške, nastale po petem letu ali plačane po sedmem letu od priznanja organizacije proizvajalcev.

Pomoč se dodeli za kritje naslednjih vrst upravičenih stroškov: najem ustreznih prostorov, nakup pisarniške opreme, vključno z računalniško strojno in programsko opremo, stroški upravnega osebja, režijski stroški ter stroški za pravne in upravne postopke. Če se prostori kupijo, so upravičeni stroški za prostore omejeni na tržno vrednost najemnine.

Pomoč se dodeli na podlagi člena 9(2)(a) za zagon dejavnosti ustanovljenih skupin proizvajalcev ali združenj proizvajalcev, ki se ukvarjajo s proizvodnjo kmetijskih proizvodov in izpolnjujejo pogoje iz navedenega člena.

Pomoč se ne dodeli skupinam proizvajalcev, kakršna so podjetja ali zadruge, katerih cilj je upravljanje enega ali več kmetijskih gospodarstev in ki so torej dejansko samostojni proizvajalci.

Pomoč se ne dodeli drugim kmetijskim združenjem, ki opravljajo naloge na ravni kmetijske proizvodnje, kakršne so vzajemna pomoč, zagotavljanje nadomeščanja na kmetiji in pomoč pri upravljanju kmetij, ki so namenjene članom, če se ne ukvarjajo s skupnim prilagajanjem oskrbe trga.

Naslov pomoči št. 4: Tehnična podpora v kmetijskem sektorju, ki ni namenjena naložbam

Pomoč lahko krije največ 100 % upravičenih stroškov.

Pomoč se dodeli za kritje naslednjih vrst upravičenih stroškov: honorarji za storitve, ki ne spadajo med trajne ali občasne dejavnosti niti niso v zvezi z običajnimi operativnimi stroški podjetja, na primer rutinsko davčno svetovanje, redne pravne storitve ali oglaševanje.

Pomoč se dodeli v obliki subvencioniranih storitev in ne vključuje neposrednih plačil v denarju proizvajalcem.

Pomoč mora biti dostopna vsem upravičencem na ustreznem območju, in to na podlagi objektivno opredeljenih pogojev. Če tehnično podporo zagotavljajo skupine proizvajalcev ali druge organizacije, članstvo v takih skupinah ali organizacijah ne sme biti pogoj za dostop do storitev. Vsak prispevek nečlanov za kritje upravnih stroškov skupine ali organizacije se omeji na stroške za zagotavljanje storitve

Datum začetka izvajanja: Shema se začne izvajati na dan, ko Evropska komisija objavi ta povzetek podatkov

Trajanje sheme ali individualne pomoči: Do 30. novembra 2013

Cilj pomoči: Glavni cilj je pomoč malim in srednje velikim podjetjem, ki se ukvarjajo s primarno proizvodnjo kmetijskih proizvodov. Sekundarni cilj je povečati pestrost kmetijske proizvodnje, ustvariti nova delovna mesta in z boljšo izbiro zastavljenih ciljev narediti podeželska območja privlačnejša za njihove prebivalce in obiskovalce.

Za stroške, ki jih zajema shema pomoči, se uporabljajo členi 4, 5, 9 in 15 Uredbe (ES) št. 1857/2006

Zadevni sektorji: Prejemniki pomoči so mala in srednje velika podjetja, ki se ukvarjajo s proizvodnjo kmetijskih proizvodov. Do pomoči so upravičeni vsi podsektorji

Ime in naslov organa, ki dodeli pomoč: Ústecký kraj

Za upravljanje sheme pomoči je pristojen naslednji organ:

Krajský úřad Ústeckého kraje

odbor životního prostředí a zemědělství

Velká Hradební 48

CZ-400 01 Ústí nad Labem

Spletni naslov: http://www.kr-ustecky.cz/vismo5/zobraz_dok.asp?u=450018&id_org=450018&id_ktg=36563&archiv=0&p1=84858

resp.

http://www.kr-ustecky.cz/soubory/450018/bod_30_priloha_1.doc

Drugi podatki: Regija „Ústecký kraj“ potrjuje, da izpolnjuje vse pogoje, določene z Uredbo (ES) št. 1857/2006.

Nadaljnje informacije so na voljo na zgoraj navedeni spletni strani.

V Ústí nad Labem, 12. junija 2008

Taťána KRYDLOVÁ

Vršilka dolžnosti vodje oddelka za okolje in kmetijstvo